Sahalin

Sahalin je izduženi otok na ruskom dalekom istoku u sjevernom Pacifiku. Zajedno s Kurilskim otocima čini teritorijalnu jedinicu Sahalinska oblast s glavnim gradom Južno-Sahalinskom. Proteže se u smjeru sjever-jug otprilike 700 km. Na otoku se počinju iskorištavati velika nalazišta nafte i plina. U 17. stoljeću otkrili su ga nizozemski pomorci. 1855.–'75. pod rusko-japanskom upravom. 1875. pripao Rusiji. 1905. južni dio otoka pripao Japanu, koji je okupirao cijeli Sahalin 1920. 1925. povukao se sa sjevernog dijela. Po kapitulaciji Japana u Drugom svjetskom ratu, cijeli Sahalin je pripao SSSR-u. Površina otoka je 72.492 km2, što ga čini najvećim otokom Rusije, te ima oko 580.000 stanovnika 2005. godine. Vanjske veze Sahalin na hrvatskom leksikonu Sahalin na Encyclopaedia Britannica